Slovenská obchodná inšpekcia, v záujme ochrany spotrebiteľov na základe informácie od spoločnosti Philips Slovakia, s. r. o. oznamuje:
Dôležité bezpečnostné upozornenie spoločnosti Philips Slovakia, s. r. o.
Dotknuté výrobky: Prepäťová ochrana PHILIPS SPN5044B/19, SPN3080B/19, SPN3040C/19, SPN4087C/19 a SPN5087E/19.
SPN5044B/19 	SPN3080B/19 	SPN4087C/19 	SPN5087E/19 	SPN3040C/19

Za účelom zabezpečenia a zvýšenia bezpečnosti spotrebiteľov, spoločnosť Philips Slovakia, s. r. o. týmto informuje spotrebiteľov, ktorí si kúpili vyššie uvedené výrobky, že spínač RESET/OFF, ktorým sú tieto výrobky vybavené, nie je určený na odpájanie pripojených zariadení od elektrickej siete. 
Poloha “OFF” na spínači na výrobku prerušuje napájanie do pripojených zariadení, ale tieto zariadenia neodpája od elektrického napätia. Pre úplné odpojenie zariadenia, pripojeného k výrobku, je potrebné vytiahnuť vidlicu pripojeného zariadenia zo zásuvky. Pri dodržaní týchto pokynov je možné výrobok naďalej bezpečne používať.
Poloha „RESET“ na spínači výrobku slúži k zapnutiu napájania zásuviek alebo k opätovnému zapnutiu napájania zásuviek po ich predchádzajúcom vypnutí prepäťovou ochranou.

Informácie nájdete tiež na http://www.philips.sk/ alebo na telefónnom čísle 02/33 21 55 70, na ktorom si tiež môžete overiť, či sa Vás toto upozornenie týka.